**Spletni seminar prava Ruske federacije in ruske pravne terminologije**

Vse, ki jih zanima **ruska pravna terminologija in pravo Ruske federacije** ter bi želeli izboljšati svoje **znanje ruskega jezika**, vljudno vabim, da se prijavijo na **spletni seminar**, ki ga bo vodil učitelj Pravne fakultete Irkutske državne univerze **Aleksaned Viktorovič Kolosov**. Seminar bo potekal **enkrat tedensko po dve šolski uri do konca poletnega semestra 2020/2021**.

Točen čas in dan seminarja bomo določili, ko bo znano število prijavljenih. Zaradi časovne razlike 7 ur prihaja v poštev **dopoldanski čas do 14. ure** po našem času.

Na seminarju bodo obravnavane posamezne teme, pri čemer bodo upoštevane želje in pobude udeležencev. Seminar bo potekal **v ruskem jeziku**, s tem da bo predavatelj posamezne pojme na željo udeležencev razložil tudi **v angleščini**.

Udeležba na seminarju je **brezplačna**, s tem, da **prijava zavezuje k udeležbi**. Bilo bi nekorektno, če bi se prijavili na seminar, ki terja od predavatelja veliko pripravljalnega dela, potem pa ne bi sodelovali.

Rok za oddajo prijav je **11. december 2020**.

Prijave na seminar lahko pošljete **ga. Alenki Eržen**: alenka.erzen@pf.uni-lj.si

Vljudno vabljeni!

Janez Kranjc